Szüreti Gördülő Dűlők 2023 - Villány
2023-09-09 10:00 - 17:00 UTC | Villány, pincesor, Baross Gábor utca, Villány, Baranya, 7773, Magyarország
A Szüreti Gördülő Dűlők a júniusban is megrendezett Gördülő Dűlők esemény mintájára megrendezett spotolási – kikapcsolódási lehetőség két keréken, csodás őszi tájakon és pincefalvakon át, a villányi borászatok közreműködésével és nem utolsó sorban a Villányi Borvidék szervezésében, 2023.09.09-én!
Finom frissítők és falatok várnak minden jelentkezőt az állomásokon, a túra végén pedig egytálétellel kedveskednek a szervezők az elővételes jegyet vásárlóknak!
Fedezzük fel együtt a csodás tájakat Villánytól Siklósig – Villánykövesd, Nagyharsány, Palkonya, Vokány érintésével – 3 különböző távon és útvonalon, számos borászat portáját megismerve!

1. útvonal:

19 km: Villány – Nagyharsány – Kisharsány – Siklós
Maczkó Róbert Pincészete (Villány)
Sauska Pincészet kóstolója Nagyharsányban
A siklósi Gasztro- és Borbarátnők Borrendjének kóstolója a Pannonvin Zrt. Pincészet képviseletében (Göntér domb, GPS: 45.8588669,18.3245733,252)
Kalmár pince (Siklós)
Végállomásként Villányi REDy kóstoló a Siklósi várban!
Frissítőpont: Nagytótfaluért Egyesület kóstolója a Nagytótfalui Faluháznál
Jegyárak: 7 900 Ft / fő elővételben, 8 900 Ft / fő a helyszínen

2. útvonal:

35 km: Villány-Kisharsány-Máriagyűd-Harkány-Siklós
Gere Tamás és Zsolt pincészete (Villány)
Vylyan Pincészet és Szőlőbirtok (Kisharsány)
Gergen Birtok (Siklós – Máriagyűd)
Dráva Hotel Thermal Resort (Harkány)
Végállomásként Villányi REDy kóstoló a Siklósi várban!
Frissítőpont: Nagytótfaluért Egyesület kóstolója a Nagytótfalui Faluháznál
Jegyárak: 7 900 Ft / fő elővételben, 8 900 Ft / fő a helyszínen

3. útvonal:

45 km: Villány-Kisjakabfalva-Villánykövesd-Palkonya-Vokány-Siklós-Kisharsány-Villány
Jackfall Bormanufaktúra (Kisjakabfalva)
Blum pince (Villánykövesd)
Trifla Kóstolóház (Palkonya)
Trinitás Sajtműhely és Miszli Lakásétterem (Vokány)
Villányi REDy kóstoló a Siklósi várban!
Joe Bácsi Rezidenciája (Kisharsány)
Agancsos Pincészet (Villány)
Jegyárak: 9 900 Ft / fő elővételben, 10 900 Ft / fő a helyszínen

Jegyek elővételben 2023. szeptember 7. 12:00-ig érhetők el a vsborut@gmail.com email címen.
A helyszíni jegyár csak készpénzben kiegyenlíthető. A jegy tartalmazza a frissítők (bor / szörp) és falatkák árát, valamint egytálételt az utolsó állomáson elővételes jegy esetén. További információk a szervező weboldalán találhatók.
A környéken számos helyen lehetőség van kerékpár bérlésre is, szóval annak sem kell aggódni, aki csak látogatóba jár a környéken és biciklire szállna.
Rossz idő esetén az esőnapon lesz megtartva a rendezvény: 2023. szeptember 16.
Regisztráció: 10:00 – 12:00 Gere Tamás & Zsolt Pincészete (Villány, Diófás u. 1.)
Állomások látogatása: 10:00 – 17:00. Ettől eltérő nyitvatartással működő állomásokat a leírásban jelöljük.
Szervező: Villány-Siklósi Borút Egyesület

Harkány egy remek lehetőség arra, hogy megfáradt izmainkat ellazítsuk akár a gyógyfürdő, akár a strand területén, illetve szállodánk masszás vagy wellness helyiségeiben is. Figyelmükbe ajánljuk kiemelt Pihentető Wellness Napok csomagunkat, melyhez pezsgő vagy virág bekészítést is igényelhet, ha kedvesével érkezik hozzánk 🙂
Pihentető Wellness Napok

Harkányba le, Xavinba be, Villányba ki, bringára fel! 😉
